stanford-oval/wikipedia huggingface dataset:
Luohot

| Luohot |
| --- | --- |
 Peltoluoho eli luoho (Apera spica-venti)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Luohot Apera  Adans.
Katso myös
   Luohot Wikispeciesissä   Luohot Commonsissa 
Infobox OKNimi-testi OK: 
Luohot (Apera) on heinäkasvien (Poaceae) heimoon kuuluva pieni kasvisuku. Luohot ovat yksivuotisia ja kasvutavaltaan yleensä löyhästi mätästäviä. Luohojen varret ovat pystyjä sekä sileitä ja lehdet ovat litteitä. Kukinnon tähkylät ovat yksikukkaisia ja kukkien kaleet ovat teräväkärkisiä. Ylimmät kaleet ovat kolmi- tai useampisuonisia ja alemmat yksisuonisia. Ulkohelpeet ovat pyöreäselkäisiä ja niissä on pitkä, suunnilleen kolme kertaa tähkylää pidempi vihne. Luohot muistuttavat paljolti röllejä (Agrostis), joiden tähkylät ovat myös yksikukkaisia, mutta eroavat niistä pitkän vihneensä myötä. Joitakin luoholajeja on kuitenkin aiemmin määritelty röllilajeiksi tai röllilajien alalajeiksi.
Luohojen sukuun kuuluu viisi lajia, joista Suomessa kasvaa luonnonvaraisena yksi laji, peltoluoho eli luoho (Apera spica-venti). Ruotsissa esiintyy peltoluohon lisäksi myös alvariluohoa (Apera interrupta).
Luohojen suvun nimen Apera on antanut suvun vuonna 1763 kuvannut ranskalainen kasvitieteilijä Michel Adanson.
Lajeja

Apera baytopiana
Apera intermedia
Apera interrupta – alvariluoho
Apera spica-venti – peltoluoho eli luoho
Apera triaristata
Aiheesta muualla

Suomen Lajitietokeskus: Luohot – Apera
Entti

”Puuparta ja Hobitit” Tom Lobackin kuvittamana.
Entit (yksikkö entti) ovat kuvitteellinen vanha kansa Keski-Maassa J. R. R. Tolkienin kirjassa Taru sormusten herrasta.
Entit ovat vanha kansa, jotka ilmestyivät Keski-Maahan samoihin aikoihin haltioiden kanssa. Heidät oli luonut Eru Ilúvatar Yavannan pyynnöstä, ennen kuin tämä oli kuullut, että Aulën luomat kääpiöt eivät vahingottaisi puita. Entit oli tehty puupaimeniksi, ja he suojelivat metsiä örkeiltä, kääpiöiltä ja muilta vahingontuojilta. Haltiat opettivat puita, ja myös enttejä, puhumaan; entit olivat kömpelö kansa siihen aikaan, eivätkä he tienneet kuinka puhua. Puuparta sanoi, että "haltiat paransivat entit mykkyydestä" ja se oli niin suuri lahja, että sitä ei voinut unohtaa.
Entit ovat puidenkaltaisia otuksia, ja heistä tuli puidensa näköisiä. Heidän ulkonäkönsä vaihteli, pituus ja koko, väritys, ja sormien ja varpaiden määrä oli lähinnä yksilöllinen. Entit muistuttivat juuri niitä puita, joita he hoitivat. Esimerkiksi Äkkipää hoiti pihlajia, ja muistutti itsekin pihlajaa. Kolmannella ajalla, Fangornin metsä oli viimeinen paikka, jossa enttejä tavattiin, vaikka enttien kaltaiset huornit elivät muuallakin, Vanhassa Metsässä, Bukinmaan rajalla Konnussa.
Historia

Enttien varhaisista ajoista ei tiedetä lähes mitään – he luultavasti elivät suuressa metsässä Keski-Maassa, ja Beren ja Lúthien kutsuivat heidät kerran esiin Ensimmäisen ajan lopulla, jotta he hyökkäisivät kääpiöjoukon kimppuun. Puuparta kertoi ajasta, jolloin koko Eriador oli ollut hänen valtapiiriään, mutta númenorilaiset hakkasivat metsän Toisella ajalla, tai sitten se murskautui haltioiden ja Sauronin välisissä sodissa. Puuparran kertomusta tukee Elrond Puolhaltian kommentti Elrondin neuvostossa. Hän sanoi että ”Aikanaan saattoi orava kulkea puusta puuhun Rivendellistä Suurelle Merelle…”, ja tämän mukaan Eriador oli aikoinaan yhtä suurta metsää, ja Fangorn oli vain sen itäreuna ja tarinassa mainitsematon, karttaliitteisiin lisätty Keski-Maan länsirannalla sijaitseva Eryn Vorn, ”Tumma metsä” on Eridadorin metsään kuulunut niemimaa.
Siellä asuivat myös entvaimot, mutta nämä alkoivat muuttaa pois, koska he pitivät asioiden kontrolloinnista. He muuttivat alueelle Anduinin itärannalle ja perustivat puutarhoja, joissa miespuoliset entit vierailivat. Entvaimot katosivat Fangorin metsistä Keski-Maan suuren sodan aikoihin, kun Sauron tuhosi alueen, jotka saivat nimen Ruskeat Maat.
Entit etsivät heitä, koskaan löytämättä. Laulussa sanottiin, että jonain päivänä he löytäisivät toisensa. Haltiat ovat laulaneet lauluja entvaimojen retkistä Etelään, Pohjoiseen, Länteen ja Itään. Entvaimo on naaraspuolinen entti, jotka olivat ennen entneitoja. Entvaimot piileksivät mahdollisesti Vanhassa metsässä hobittien asutusten lähellä.
Kieli

Entit eivät olleet kiireisiä olentoja, he tekivät kaikkea oman aikansa; jopa heidän kielensä on kiireetöntä. Itse asiassa heidän kielensä perustui vanhaan Yhteiseen 'eldariin, myöhemmin sitä rikastutti quenya ja sindar. Haltiat kutsuvat enttejä nimellä onodrim, yksikössä onod.
Puuparta kertoi Merrille ja Pippinille enttien voimista. Hän sanoi, että entit olivat peikkojen esikuvia, samalla tavalla kuin örkit olivat haltioiden irvikuvia. Mutta peikot eivät välttämättä olleet turmeltuja enttejä, vaan luultavammin turmeltuja yksilöitä jostain toisesta rodusta.
Enttien viimeinen marssi

Kahdessa tornissa, Taru sormusten herrasta -kirjan toisessa osassa, entit – tavallisesti hyvin kärsivällisiä, rauhallisia otuksia – suuttuivat Sarumanille, jonka armeijat hakkasivat maahan (enttien silmissä tappoivat) heidän puitaan. He kokoontuivat Entkäräjille, Fangornin enttien kokoukseen.
Pitkän neuvottelun jälkeen (enttien mielestä nopeasti) he marssivat Sarumanin linnoitukseen Rautapihaan, enttien viimeisellä marssilla. Heitä johti Puuparta, vanhin enteistä, ja häntä avustivat hobitit Merri ja Pippin. He tuhosivat Rautapihan hyökkäyksessään ja vangitsivat Sarumanin Orthanciin.
MPC (aikakauslehti)

| MPC |
| --- | --- |

Aihealue:  tietotekniikka
Julkaisija:  Talentum
Perustettu:  1983
Lakkautettu:  2015
Päätoimittaja:  Mikko Torikka
Kotikunta:  Helsinki
Kotimaa:  Suomi
Ilmestymistiheys:  12 nroa/v
Kieli:  suomi
Aiheesta muualla
Kotisivu
MikroPC (vuodesta 1983 vuoteen 1988 Mikro ja vuodesta 2013 vuoteen 2015 MPC) oli vuonna 1983 perustettu suomalainen tietotekniikka-alan lehti. MPC yhdistettiin syyskuussa 2015 Talentum Median keväällä 2015 Sanoma Magazinesiltä ostamaan MB-lehteen. Yhdistyneen lehden nimeksi tuli Mikrobitti. Sen ensimmäinen numero ilmestyi 24. syyskuuta 2015. Samalla MPC lakkautettiin.
MikroPC:n verkkopalvelussa oli uutisia, printtilehtien .PDF-versiot (vain tilaajille), tiedostoalue sekä keskustelupalsta, jossa voi kysyä tietotekniikkaan liittyviä kysymyksiä myös nimettömänä.
Yksitoista kertaa vuodessa (12 numeroa) ilmestyvällä MPC:llä oli 136 000 lukijaa vuonna 2008 (KMT 08). Lehden keskimääräinen lukuaika oli 57 minuuttia (KMT/TGI Syksy 2004). Levikki on 30 122 (LT 2009).
Lehden päätoimittajana toimi vuodesta 2012 alkaen Mikko Torikka. Ensimmäinen päätoimittaja 1983 oli lehden perustanut Timo Tolsa. Hänen jälkeensä lehden päätoimittajana toimi 20 vuotta Kari Tyllilä.
Mikko Torikka jatkoi Mikrobitti-lehden päätoimittajana. Torikkaa edelsivät tehtävässä Antti Oksanen syyskuusta 2010 lähtien sekä häntä ennen useita vuosia tehtävässä toiminut Kimmo Seppälä. Lehden toimituspäällikkönä toimi Jouni Junkkaala.
Aiheesta muualla

MPC
MikroPC:n lehtiarkisto 2000-2009 (Arkistoitu – Internet Archive) (yli 6 kk vanhat jutut kaikkien luettavissa)
Luettelo Suomen virallisen singlelistan ykkösistä vuonna 1991

Tämä on luettelo Suomen virallisen singlelistan ykkösistä 1991, joka sisältää kärkipaikkaa hallussaan pitäneet singlet vuonna 1991.
Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.
Lista

| Lista koottu  alkaen | Artisti | Single |
| --- | --- | --- |
| 7.1 | Raptori | Debi Gibson viiraa pääzä mix |
| 21.1 | Raptori | Debi Gibson viiraa pääzä mix |
| 4.2 |  Iron Maiden | Bring Your Daughter... to the Slaughter |
| 18.2 |  The KLF | 3 a.m. Eternal |
| 4.3 |  Inner Circle | Bad Boys |
| 18.3 | Hausmylly | Se mustamies |
| 2.4 | Hausmylly | Se mustamies |
| 15.4 | Hausmylly | Se mustamies |
| 29.4 | Hausmylly | Se mustamies |
| 13.5 | Popeda | Punaista ja makeaa |
| 27.5 |  London Boys | Sweet Soul Music |
| 10.6 |  De La Soul | Ring, Ring, Ring (Ha Ha Hey) |
| 24.6 | Juice Leskinen Grand Slam | Pienestä pitäen |
| 8.7 | Eppu Normaali | Lensin matalalla |
| 22.7 |  Guns N' Roses | You Could Be Mine |
| 5.8 |  Bryan Adams | (Everything I Do) I Do It for You |
| 19.8 |  Metallica | Enter Sandman |
| 2.9 |  Guns N' Roses | You Could Be Mine |
| 16.9 |  Guns N' Roses | Don't Cry |
| 30.9 |  Guns N' Roses | You Could Be Mine |
| 14.10 | Ne Luumäet | Onnellinen perhe |
| 28.10 | Ne Luumäet | Onnellinen perhe |
| 12.11 | Ne Luumäet | Onnellinen perhe |
| 25.11 |  Michael Jackson | Black or White |
| 9.12 | Sielun Veljet | Laatikoita |
| 23.12 |  Guns N' Roses | Live and Let Die |
Luohe

| Luohe (漯河市, Luòhé Shì) |
| --- | --- |
 Luohen sijainti Henanin maakunnassa, alla sijainti Kiinassa.
 Luohe
 Koordinaatit: 33°34′N, 114°02′E 
Valtio:  Kiina
Maakunta:  Henan
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  2 617 km²
Väkiluku (2010):  2 544 266
Aikavyöhyke:  UTC+8
Postinumero:  462000
Suuntanumero(t):  0395
Rekisterikilpi:  豫L
 
 www.luohe.gov.cn 
Infobox OKVirheellinen NIMI-arvo: 
Luohe (kiin. 漯河市, pinyin: Luòhé Shì) on prefektuuritason kaupunki Kiinan Henanin maakunnan keskellä. Kaupungin keskusta sijaitsee linnuntietä noin 135 kilometriä maakunnan pääkaupunki Zhengzhousta eteläkaakkoon. Kaupungin väkiluku on 2,54 miljoonaa (2010) ja pinta-ala 2 617 neliökilometriä.
Prefektuuri rajoittuu pohjoisessa Xuchangin, idässä Zhoukoun, etelässä Zhumadianin, sekä lännessä Pingdingshanin prefektuuritason kaupunkeihin..
Hallinnollinen jako

Piirikuntatasolla kaupunki jakautuu viiteen osaan. Osat ovat (numerointi kuten oheisessa kuvassa):
| --- | --- |
 Kaupunkipiirit (3) 1. Yuanhui (源汇区)  2. Yancheng (郾城区)  3. Shaoling (召陵区) :  Piirikunnat (2) 4. Wuyang (舞阳县)  5. Linying (临颍县) 
Katunäkymää Luohesta.
Aiheesta muualla

Kuvia tai muita tiedostoja aiheesta Luohe Wikimedia Commonsissa
Luohe Travel Guide (englanniksi) (travelchinaguide.com)
Luohe Overview (Arkistoitu – Internet Archive) (englanniksi) (chinatravel.com)
Piirikuntatason aluejako.
MLB:n tähdistöottelu

Seitsemän pelaajaa AL:n vuoden 1937 joukkueesta
MLB:n tähdistöottelu (engl. Major League Baseball All-Star Game) on baseballin MLB:n vuotuinen tapahtuma, jossa American Leaguen ja National Leaguen tähdistöjoukkueet kohtaavat näytösottelussa. Ottelu järjestettiin ensimmäistä kertaa vuonna 1933.
Muiden Pohjois-Amerikan pääsarjojen tähdistöotteluista poiketen MLB:n tähdistöottelussa pelataan myös kotiedusta World Seriesiin.
Home Run Derby

Vuodesta 1985 lähtien tähdistöottelua edeltävänä päivänä on pidetty Home Run Derby -kilpailu, jossa viisi lyöjää molemmista liigoista yrittävät vuorollaan lyödä mahdollisimman monta kunnaria.
Käännös suomeksi
Luettelo Suomen virallisen singlelistan ykkösistä vuonna 1990

Tämä on luettelo Suomen virallisen singlelistan ykkösistä 1990, joka sisältää kärkipaikkaa hallussaan pitäneet singlet vuonna 1990.
Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.
Lista

| Lista koottu  alkaen | Artisti | Single |
| --- | --- | --- |
| 4.1. | Bat & Ryyd | Ryyd-joulu |
| 18.1. | Lättykettu & Tehosekoittajat | Letkautus |
| 1.2. |  Technotronic | Get Up! (Before the Night Is Over) |
| 15.2. |  Technotronic | Get Up! (Before the Night Is Over) |
| 1.3. |  Sinéad O’Connor | Nothing Compares 2 U |
| 15.3. | Raptori | Oi beibi / Tuhansien sulojen maa |
| 29.3. | Raptori | Oi beibi / Tuhansien sulojen maa |
| 12.4. | Raptori | Oi beibi / Tuhansien sulojen maa |
| 26.4. | Raptori | Oi beibi / Tuhansien sulojen maa |
10.5.: Raptori
| 24.5. |  Madonna | Vogue |
| 12.6. |  ZZ Top | Doubleback |
| 26.6. | Eppu Normaali | Sydän tyhjää lyö |
| 10.7. |  Guru Josh | Whose Law (Is It Anyway?) |
| 31.7. |  Madonna | Hanky Panky |
| 14.8. | MC Nikke T | Jos haluu saada |
| 28.8. | MC Nikke T | Jos haluu saada |
| 10.9. | Eppu Normaali | Tahroja paperilla |
| 24.9. |  AC/DC | Thunderstruck |
| 8.10. |  Pet Shop Boys | So Hard |
| 22.10. |  Pet Shop Boys | So Hard |
| 5.11. | MC Nikke T | Ihminen ei voi elää vetämättä |
| 19.11. | MC Nikke T | Ihminen ei voi elää vetämättä |
| 3.12. |  Londonbeat | I've Been Thinking About You |
| 17.12. |  Madonna | Justify My Love |
Länsisuomen Työmies

Länsisuomen Työmies oli Turussa vuosina 1899–1906 ilmestynyt sosialidemokraattinen sanomalehti. Ensimmäinen päätoimittaja oli puuseppä K. F. Hellsten, joka toimi tehtävässä vuosina 1899 ja 1900–1905. FT N. R. af Ursin toimi päätoimittajana vuonna 1900 ja Seth Heikkilä vuosina 1905–1906.
Sanomalehden historia

Turku oli varhaisimpia työväenliikkeen keskuksia Suomessa Helsingin ja Tampereen ohella. Länsisuomen Työmies perustettiin vuoden 1898 lopulla ja sen ensimmäinen numero ilmestyi 14. tammikuuta 1899.
Yleislakko marraskuussa 1905 johti työväenliikkeen nousuun Suomessa, jolloin työväen lehtien määrä nousi dramaattisesti. Keväällä 1906 sanomalehden nimeksi vaihdettiin aatteellisuutta korostavasti Sosialisti.
Lehden nimeksi tuli Demokraatti vuonna 1919, mutta se vaihtui takaisin Sosialistiksi seuraavan vuoden alussa. Lehden nimi muutettiin Turun päivälehdeksi vuonna 1951.
Aiheesta muualla

Länsisuomen Työmies digitoituna Kansalliskirjastossa
Luettelo Suomen virallisen singlelistan ykkösistä vuonna 1989

Tämä on luettelo Suomen singlelistan ykkösistä 1989, joka sisältää kärkipaikkaa hallussaan pitäneet singlet vuonna 1989. Vuosina 1989–1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.
Lista

| Lista koottu  alkaen | Artisti | Single |
| --- | --- | --- |
| 25.1 |  Inner City | Good Life |
| 8.2 |  Sabrina | Like A Yo-Yo |
| 22.2 |  Edelweiss | Bring Me Edelweiss |
| 8.3 |  Edelweiss | Bring Me Edelweiss |
| 22.3 |  Madonna | Like a Prayer |
| 5.4 |  Madonna | Like a Prayer |
| 19.4 |  Madonna | Like a Prayer |
| 3.5 |  Roxette | The Look |
| 17.5 | Kim Lönnholm | Minä olen muistanut |
| 31.5 | Kim Lönnholm | Minä olen muistanut |
| 14.6 | Kim Lönnholm | Minä olen muistanut |
| 28.6 | Kim Lönnholm | Minä olen muistanut |
| 12.7 | Kim Lönnholm | Minä olen muistanut |
| 26.7 |  Jason Donovan | Sealed with a Kiss |
| 9.8 | Kim Lönnholm | Minä olen muistanut |
| 23.8 |  Jive Bunny & Mastermixers | Swing the Mood |
| 6.9 | Bat & Ryyd | Ehtaa tavaraa (80-luvun tykki) |
| 20.9 | Bat & Ryyd | Ehtaa tavaraa (80-luvun tykki) |
| 4.10 | Bat & Ryyd | Ehtaa tavaraa (80-luvun tykki) |
| 18.10 |  Kaoma | Lambada |
| 1.11 |  Kaoma | Lambada |
| 15.11 |  Phil Collins | Another Day in Paradise |
| 30.11 |  Phil Collins | Another Day in Paradise |
| 14.12 | Bat & Ryyd | Ryyd-joulu |
Lüllelaht

| Lüllelaht |
| --- | --- |
Valtiot:  Viro
Maakunnat:  Saarenmaa
Kunnat:  Saarenmaan kunta
Koordinaatit:  58°21′31″N, 22°00′27″E
Järvinumero:  VEE2070430
Mittaustietoja
Pinnankorkeus:  2 m
Rantaviiva:  3,967 km
Pinta-ala:  40,5 ha
Suurin syvyys:  0,6 m
Valuma-alue:  3,4 km²
Saaria:  2
 fiLüllelaht 
Lüllelaht  on Virossa Saarenmaalla Papissaaren niemimaalla sijaitseva järvi.
Maantietoa

Järi sijaitsee Papissaaressa noin 1,2 kilometriä Kihelkonnan taajamasta. Sen pinta-ala on 41 hehtaaria ja se on 700 metriä pitkä ja 400 metriä leveä. Saaria on kaksi, joiden yhteinen pinta-ala on 0,18 ha. Järvellä on vajaa kilometrin pituinen järvenselkä, joka päättyy suurempaan saareen. Saaren ympärillä on salmet, joista toista kutsutaan nimellä Vildikarahu silm. Saaren eteläpuolella aukeaa Sauelaht, joka on myös yhteydessä Itämereen Kihelkonnan lahteen. Järvenselän länsipuolella on vielä lähes irti kuroutunut lampi Kärdu lõugas. Vedenpinnan korkeus on keskimäärin 2,0 m mpy. Järven valuma-alueen laajuus on 3,4 km².
Järvi on luodattu ja sen keskisyvyys on  metriä ja suurin syvyys 0,6 metriä. Järven rantaviivan pituus on 4,0 kilometriä ja se on autio. pari sataa metriä koilliseen sijaitsee muutama maatila.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 8) mukaan rannikkojärvi, joka on vielä yhteydessä mereen (vir. rannikujärv (mereveega ajutiselt ühenduses olev veekogu)).
Järvi luokitellaan limnologisesti halotrofiseksi järveksi, jos sen suolapitoisuus on kohonnutta (vir. halotroofne tai soolatoiteline, HA). Tällaisia järviä ovat Virossa ne, joilla on matala yhteys mereen.
Eeva Eerola

| Eeva Eerola |
| --- | --- |
 Eeva ja Seppo Eerola körttipuvuissaan Pattijoen Herättäjän päivillä 2003
Henkilötiedot
Syntynyt: 1942 Kärsämäki
Ammatti:  nuorisonohjaaja, maatalon emäntä, aluesihteeri, kirjailija
Vanhemmat:  Kustaa ja Olga Maria (s. Glad) Pesonen
Puoliso:  Seppo Eerola
Kirjailija
Aikakausi:  1988–
Tyylilajit:  hartauskirjallisuus, runot, romaanit
Esikoisteos:  Ihmisessä sanoma : runoja, Hänessä me elämme ja Pilvet pihan yllä : romaani.
Muuta tietoa
 Myönnetyt apurahat: Keski-Pohjanmaan Kulttuurirahasto 1988, 1994, Opetusministeriö 1997, Keskipohjanmaa-säätiö 1999 ja Suomen Kulttuurirahaston Pohjois-Pohjanmaan rahasto 2000 
Aiheesta muualla
Löydä lisää kirjailijoitaKirjallisuuden teemasivulta
Eeva Eliina Eerola (o.s. Pesonen, s. 1942 Kärsämäki) on suomalainen nuorisonohjaaja, maatalon emäntä, aluesihteeri ja kirjailija.
Perhetaustat

Eeva Eerola syntyi Kärsämäellä Kustaa ja Olga Maria (s. Glad) Pesosen perheen nuorimpana lapsena.
Hän avioitui vuonna 1966 alavieskalaisen maanviljelijä Seppo Raimo Johannes Eerolan kanssa. Perheeseen syntyi kuusi lasta.
Opintie

Eeva Eerola kävi Kärsämäellä kansakoulun. Hän opiskeli Raudaskylän kristillisessä opistossa vuonna 1960 ja kansankorkeakoulussa 1963–64 sekä valmistui nuorisonohjaajaksi Järvenpään  Luther-Opistosta 1965. Saarnalupatutkinnon hän suoritti Oulun tuomiokapitulissa vuonna 1988.
Työura

Eerola toimi nuorisonohjaajana  Oulussa 1965–1967 sekä Alavieskan seurakunnan nuorisonohjaajana 1968–1972. Maatalon emäntänä hän toimi Alavieskassa ja vuodesta 1990 Herättäjä-Yhdistyksen aluesihteerinä Keski- Pohjanmaalla vuoteen 2007, jolloin hän jäi eläkkeelle.
Sivu- ja luottamustoimet

Eerola toimi maallikkoedustajana Kirkolliskokouksessa 1996–2004. Hän on toiminut Alavieskassa pyhäkoulutyössä, kirkkovaltuuston ja -neuvoston jäsenenä sekä kuulunut useisiin seurakunnan johtokuntiin. Hän on ollut edustajana rovastikunta- ja  hiippakuntakokouksissa.
Kirjallinen tuotanto

Eerola on kirjoittanut hartauskirjallisuutta, runoja ja romaaneita. Alavieska-lehdessä, Keskipohjanmaassa sekä Hengellisessä Kuukauslehdessä on julkaistu hänen kirjoituksiaan. Hän on toiminut blogistina Kotimaa 24:ssä.
Huomioita

Eeva Eerolan ensimmäinen kertomus julkaistiin Lasten kuvalehdessä tytön ollessa kymmenvuotias. Jatkoa tarinoijana seurasi Rauhan tervehdyksessä. Kuvauskohteina olivat luonto sekä muut pienet jutut. Vuonna 1988 käynnistyi Eerolan mittava kirjailijan ura. Hän on julkaissut lahjakirjan muotoisia hartauskirjoja kolmetoista kappaletta, romaanitrilogian, kolme runokirjaa sekä postillan, saarnakokoelman.
Herättäjä-Yhdistyksen aluesihteerinä toimiessaan Eeva Eerolan toimialue käsitti seurakunnat omalla alueella sekä lukuisia seurakuntia oman alueen ulkopuolella. Näissä hän palveli saarnaajana ja seurapuhujana.
Teoksia

Ihmisessä sanoma: runoja. Herättäjä-yhdistys, 1988.
Hänessä me elämme. Herättäjä-yhdistys, 1990.
Pilvet pihan yllä: romaani. Kirjaneliö, 1993.
Kivestä kasvaa kukka: romaani. Kirjaneliö, 1994.
Olet lähellämme. Kuvat: Pekka Hänninen. Herättäjä-yhdistys, 1994.
Rentukkajoki: romaani. Kirjaneliö, 1995
Jumalan tulet. Kuvat: Jaakko Mantila ja Seppo Eerola. Herättäjä-yhdistys, 1996.
Kotoa näkyy valo. Herättäjä-yhdistys, 1997.
Läheisyyden vuodet. Kuvitus: … Iga Piotrowska. Kirjapaja, 1999
Herra on minun paimeneni. Kirjapaja, 1999.
Sinun armosi on avara kuin taivas. Kirjapaja, 2001.
Sillä sinun on valtakunta. Kirjapaja, 2002
Katsokaa taivaan lintuja. Kirjapaja, 2004.
Hän pyyhkii heidän silmistään kyyneleet : sanoja surussa. Kuvat: Conrad Sevens. Kirjapaja, 2005.
Niin kuin päiväsi, niin olkoon voimasi. Kuvat: Ismo Pekkarinen. Kirjapaja, 2006.
Kätesi avaat meille. Kirjapaja, 2008. Äänikirja (CD). Lukija Eeva Eerola. Kirjapaja, 2010.
Vahva turva aina: postilla. Kirjapaja, 2009.
Voimia ja varjelusta. Kirjapaja, 2011
Turvallisella mielellä: selkokielinen hartauskirja. Kirjapaja, 2013. Äänikirja (CD). Lukija Seija Paasonen. Celia, 2013.
Elämän rikkautta, armon lämpöä. Kuvitus: Ulla Vehviläinen. Kirjapaja, 2015.
Lohduksi: ystävän sanoja eri elämäntilanteisiin. Kirjoittajina Eeva Eerola ja muita. Kuvat: Jukka Risikko. Herättäjä-Yhdistys, 2018.
Hyvyys kantaa sinua. Kirjapaja, 2020.
Aurinko nousee huomennakin. Väyläkirjat, 2021.
Muu tuotanto

Kanssani olet luvannut olla. Äänikasetti, puhe Eeva Eerola, Kalevi Kiviniemi, Lapuan tuomiokirkon kuoro. Herättäjä-Yhdistys 1992.
Elämä yllättää: valikoima radiohartauksia. Kirja, toimittanut Viena-Inkeri Lounela. Mukana Eeva Eerolan hartauksia. WSOY 1998.
365 sanaa naiselle. Kirja, toimittanut Tuula Pohjalainen-Vinko. Eräs kirjoittajista Eeva Eerola. Kirjapaja 1999.
Arpa lankesi ihanasta maasta: piispa Olavi Rimpiläisen juhlakirja. Kirja, toimittanut Keijo Nissilä. Eräs kirjoittajista Eeva Eerola. Kirjapaja 2000.
Oma maali ja onnenpotku. Kirja, toimittanut Mauno Nivala. Eräs kirjoittajista Eeva Eerola. Kirjapaja, 2009.
Tie tulkoon vastaan ystävänä: mietteitä ja rukouksia mukaan matkalle. Kirja, toimittanut Ritva Kostamo. Eräs kirjoittajista Eeva Eerola. Kirjapaja 2011.
Lähteellä

Lähteellä (ruots. Vid en källa; tunnetaan myös nimellä Sua lähde kaunis katselen) on Johan Ludvig Runebergin kirjoittama runo, joka tunnetaan myös lauluna. Runo ilmestyi alkujaan Runebergin vuonna 1833 julkaisemassa Runoelmia (Dikter) -runokokoelman toisessa osassa. Laulun on säveltänyt ja sovittanut sekakuorolle Runebergin ystävä Fredrik August Ehrström. Tunnetuimmat suomenkieliset sanat perustuvat Elias Lönnrotin vuonna 1845 julkaisemaan käännökseen, joskin kolmas säkeistö esitetään yleensä P. J. Hannikaisen vaihtoehtoisilla sanoilla. Runeberg sai tiettävästi innoituksen runoon viettäessään nuoruudessaan aikaa Ruovedellä, jossa hänellä oli tapana istuskella erään lähteen äärellä. Kyseinen lähde tunnetaan nykyään Runebergin lähteenä.
Sanat

| --- | --- |
 Ruotsinkieliset sanat Jag sitter, källa, vid din rand  Och ser på molnens tåg,  Hur, ledda af en osedd hand,  De vexla i din våg.    Der kom en sky, den log så röd,  Som rosenknoppen ler.  Farväl! Hur snart farväl den bjöd,  För att ej komma mer.    Dock, der en annan mera klar  Och strålande igen!  Ack, lika flyktig, lika snar,  Försvinner äfven den.    Nu åter en! -- Den vill ej fly,  Den vandrar tungt sin stig,  Men, källa, mörk är denna sky,  Och den förmörkar dig.    Jag tänker, när jag ser dig så,  Uppå min egen själ:  Hur mången gyllne sky också  Har bjudit den farväl!    Hur mången, tung och dyster, spred  Sin djupa natt i den  Och kom så hastigt, ack, men skred  Så långsamt bort igen!    Men hur' de kommit, hur' de gått,  Jag känt dem ganska väl:  De varit tomma skyar blott  I spegeln af min själ.    Och spegelns ljus och mörker skall  Likväl af dem bero! --  O källa, när blir leken all,  När får din bölja ro? :  Suomenkieliset sanat Sua lähde kaunis, katselen  likellä vettäsi,  kun pilven varjot vaeltavat  kuvastimessasi.    Kas, tuoll' on pilvi loistava,  ihana, kaunoinen.  Jo lähti pois pakenemaan -  hyvästi varjoinen.    Mä näitä nähden aattelen  mun omaa sieluain.  Niin moni pilvi kultainen  noin senkin jätti vain.